B4-0424, 0429, 0450 και 0472/95

Ψήφισμα σχετικά με τη Δυτική Σαχάρα

Το Ευρωπαϊκό Κοινοβούλιο,

- έχοντας υπόψη το ψήφισμα του ΟΗΕ σχετικά με δημοψήφισμα για την αυτοδιάθεση της Δυτικής Σαχάρας,

- έχοντας υπόψη την προσωρινή έκθεση του Γενικού Γραμματέα των Ηνωμένων Εθνών, της 14ης Δεκεμβρίου 1994, για την εφαρμογή ειρηνευτικού σχεδίου στη Δυτική Σαχάρα,

- υπενθυμίζοντας τα προηγούμενα ψηφίσματά του για την κατάσταση στη Δυτική Σαχάρα,

Α. έχοντας υπόψη την υποστήριξή του προς τη MINURSO, την Αποστολή των Η.Ε. για τη διοργάνωση του Δημοψηφίσματος στη Δυτική Σαχάρα, η οποία δημιουργήθηκε το Σεπτέμβριο του 1991 για να εποπτεύσει την κατάπαυση του πυρός στον πόλεμο μεταξύ του Μετώπου Πολισάριο και των μαροκινών δυνάμεων και να διοργανώσει δημοψήφισμα για το μέλλον της περιοχής,

Β. λαμβάνοντας υπόψη την ανεπάρκεια προσωπικού της ΜΙΝURSΟ και θορυβημένο για το ρόλο της ως ανεξάρτητης αποστολής, ιδίως για την προετοιμασία του δημοψηφίσματος,

Γ. ανησυχώντας για το γεγονός ότι το δημοψήφισμα, το οποίο είχε αρχικώς προγραμματισθεί για το 1992, προγραμματίζεται τώρα πλέον για τον Νοέμβριο 1995 έχοντας ήδη αναβληθεί αρκετές φορές,

Δ. ανησυχώντας επιπλέον για τις καταγγελίες σχετικά με παρατυπίες στις διαδικασίες όσον αφορά τις αιτήσεις των εκλογέων, την εγγραφή τους στους εκλογικούς καταλόγους και την πιστοποίηση της ταυτότητάς τους,

1. ζητεί από τις αρχές του Μαρόκου να σεβασθούν τις δεσμεύσεις τους και να σταματήσουν την παρελκυστική τακτική τους που αποσκοπεί στην αναστολή της εφαρμογής του ειρηνευτικού σχεδίου[semigr ]

2. προειδοποιεί ότι υπάρχει κίνδυνος, εάν δεν επιλυθεί η διαφορά, να απειληθεί η ασφάλεια ολόκληρης της περιοχής[semigr ]

3. απευθύνει επείγουσα έκκληση τον Γενικό Γραμματέα των Ηνωμένων Εθνών να αναλάβει μεγαλύτερες δεσμεύσεις ότι η MINURSΟ θα προωθήσει με αποτελεσματικότητα την διεξαγωγή ελεύθερου και δίκαιου δημοψηφίσματος στη Δυτική Σαχάρα[semigr ]

4. ζητεί για μία ακόμη φορά από το Μέτωπο Πολισάριο και ιδιαίτερα από το Βασίλειο του Μαρόκου, να αρχίσουν απευθείας διαπραγματεύσεις με σκοπό να καταλήξουν στην ορθή εφαρμογή του ειρηνευτικού σχεδίου μέχρις ότου διεξαχθεί δίκαιο και ελεύθερο δημοψήφισμα[semigr ]

5. καλεί τη Διάσκεψη των προέδρων του να μελετήσουν τη δυνατότητα ορισμού κατάλληλης αντιπροσωπείας βουλευτών η οποία θα μεταβεί στο άμεσο μέλλον στη Δυτική Σαχάρα ως εξεταστική των πραγμάτων αποστολή με σκοπό να διερευνήσει την προετοιμασία του δημοψηφίσματος, και ζητεί από τη Μαροκινή Κυβέρνηση να διευκολύνει την πρόσβαση της εν λόγω αντιπροσωπεία στη Δυτική Σαχάρα[semigr ]

6. ζητεί επίσης από τη Μαροκινή Κυβέρνηση να παύσει να απαγορεύει την πρόσβαση ξένων παρατηρητών στη Δυτική Σαχάρα, και ιδιαίτερα βουλευτών, νομικών και δημοσιογράφων[semigr ]

7. ζητεί από τις αρχές της Ένωσης και από τις κυβερνήσεις των κρατών μελών να καταβάλουν κάθε δυνατή προσπάθεια στο πλαίσιο των πολιτικών οικονομικών και εμπορικών τους σχέσεων με το Μαρόκο, ώστε η Μαροκινή Κυβέρνηση να σεβασθεί τις ανειλημμένες υποχρεώσεις της και να εφαρμόσει ανεπιφύλακτα το ειρηνευτικό σχέδιο των Ηνωμένων Εθνών[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τη Μαροκινή Κυβέρνηση, τη MINURSO, το Γενικό Γραμματέα των Ηνωμένων Εθνών, το Γενικό Γραμματέα του ΟΑΕ και το Μέτωπο Πολισάριο.